सिजियम फ्लोराइड

सिजियम फ्लोराइड (ब्रितानी अंग्रेज़ी: caesium fluoride; अमेरिकी अंग्रेज़ी: cesium fluoride) एक अकार्बनिक यौगिक है जिसका रासायनिक सूत्र CsF है। आर्द्रताग्राही श्वेत लवण सिजियम फ्लोराइड का उपयोग फ्लोराइड ऋणायन के स्रोत के रूप में कार्बनिक यौगिकों के संश्लेषण में किया जाता है। यह यौगिक शैक्षणिक दृष्टिकोण से भी उल्लेखनीय है क्योंकि सिजियम में सभी सामान्य रूप से उपलब्ध तत्वों में सबसे अधिक विद्युत धनात्मकता होती है तथा फ्लोरीन में सबसे अधिक विद्युत ऋणात्मकता होती है।

संश्लेषण और गुणधर्म
सिजियम फ्लोराइड को सिजियम हाइड्रॉक्साइड (CsOH) की हाइड्रोफ्लोरिक अम्ल (HF) के साथ अभिक्रिया करके तैयार किया जा सकता है और परिणामी लवण को पुनः क्रिस्टलीकरण द्वारा शुद्ध किया जा सकता है। अभिक्रिया निम्नलिखित है:

CsOH + HF → CsF + H2O

इसी अभिक्रिया का उपयोग करते हुये सिजियम फ्लोराइड बनाने के अन्य तरिके में कार्बोनेट (Cs2CO3) को हाइड्रोफ्लोरिक अम्ल के साथ उपयोग करना होता है। बाद में परिणामी लवण को क्रिस्टलीकरण द्वारा शुद्ध किया जाता है। इसकी अभिक्रिया निम्नलिखित है:
Cs2CO3 + 2 HF → 2 CsF + H2O + CO2

कार्बनिक विलायकों सोडियम फ्लोराइड अथवा पोटासियम फ्लोराइड की तुलना में सिजियम फ्लोराइड अधिक घुलनशील है। यह अपने निर्जल रूप में उपलब्ध है और यदि जल अवशोषित हो जाता है तो इसे निर्वात में दो घंटे तक 100°C पर गर्म करके आसानी से सुखाया जा सकता है।  गैलियम फ्लोराइड 825 °C पर एक किलोपास्कल, 999 °C पर 10 kPa, 1249 °C पर 100 kPa वाष्पदाब तक पहुँचता है।
 सन्दर्भ 

श्रेणी:अकार्बनिक यौगिक